

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**Varaždin, 11. siječnja**

**Završila škola klizanja za mališane: dvjestotinjak novih**

**klizača danas primilo zaslužene diplome**

Škola klizanja, koja je na varaždinskom klizalištu na Kapucinskom trgu trajala posljednjih desetak dana, danas je završila, a polaznici su primili zaslužene diplome i pred našim kamerama demonstrirali novostečene vještine.

Da je klizanje sve popularnije i zanimljivije djeci i mladima, govori činjenica da je u školu upisano gotovo dvjesto predškolaraca i učenika nižih razreda osnovnih škola iz Varaždina i okolice. Iako prvi koraci na ledu nisu nikome lagani, klinci su pokazali upornost i strpljivost te se na treninzima odlično zabavljali.

**Predrag Ciglar,** direktor Gradske tržnice,izvršnog organizatora 'Ledene čarolije', izrazio je zadovoljstvo odazivom i interesom Varaždinaca za klizanje: *'Čestitam svim mališanima na uspješno završenoj školi klizanja i stečenim diplomama. Drago mi je da su se djeca odlično zabavila, naučila nešto novo i iskoristila zimske praznike na najbolji mogući način '*, rekao je.

*'Bilo nam je jako ugodno raditi i veseli nas ovako veliki interes djece za klizanje. Vidimo da su zadovoljni i djeca i roditelji, što nam je bilo najvažnije'*, dodao je **Željko Herceg** iz udruge 'Sportska abeceda' čiji su treneri bili zaduženi za provedbu škole klizanja.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956